stanford-oval/wikipedia huggingface dataset:
אולימפיאדת אטלנטה (1996)
אירועים בולטים > כדורגל > נשים

לראשונה נערך טורניר כדורגל לנשים במשחקים האולימפיים. נבחרת ארצות הברית זכתה במדליית זהב לאחר ניצחון במשחק הגמר על נבחרת סין 1–2. במדליית ארד זכתה נורווגיה שניצחה את נבחרת ברזיל 0–2.
אירועים בולטים > כדורגל > גברים

נבחרת ניגריה זכתה במדליית הזהב לאחר ניצחון במשחק הגמר את נבחרת ארגנטינה בתוצאה של 2–3 משער בדקה ה-90. כבר בדקה ה-3 למשחק, הובילה ארגנטינה. ניגריה השוותה בדקה ה-28, אך ארגנטינה עלתה שוב ליתרון בדקה ה-50 שהחזיק מעמד עד לדקה ה-74. במדליית ארד זכתה נבחרת ברזיל שניצחה את נבחרת פורטוגל 0–5.
אירועים בולטים > כדורמים

נבחרת ספרד זכתה במדליית הזהב בכדורמים לאחר ניצחון על נבחרת קרואטיה 5–7. במדליית ארד זכתה נבחרת איטליה, האלופה יוצאת, לאחר ניצחון על נבחרת הונגריה 18–20.
| מקום | נבחרת |
| --- | --- |
: ספרד ספרד
: קרואטיה קרואטיה
: איטליה איטליה
אירועים בולטים > כדורסל > נשים

נבחרת ארצות הברית זכתה במדליית זהב לאחר ניצחון במשחק הגמר על נבחרת ברזיל 87–111. במדליית ארד זכתה נבחרת אוסטרליה לאחר ניצחון על נבחרת אוקראינה 56–66.
אירועים בולטים > כדורסל > גברים

נבחרת ארצות הברית זכתה במדליית זהב לאחר ניצחון במשחק הגמר על נבחרת יוגוסלביה 69–95. במדליית ארד זכתה נבחרת ליטא לאחר ניצחון על נבחרת אוסטרליה 74–80.
אירועים בולטים > כדורעף חופים

לראשונה נערך טורניר כדורעף חופים במשחקים האולימפיים, הן לגברים והן לנשים.
אירועים בולטים > כדורעף חופים > נשים

: ברזיל ברזיל - ג'קי סילבה וסנדרה פירס
: ברזיל ברזיל - מוניקה רודריגז ואדריאנה סמואל
: אוסטרליה אוסטרליה - נטלי קוק וקרי פוטהרסט
אירועים בולטים > כדורעף חופים > גברים

: ארצות הברית ארצות הברית - קארץ' קיראי וקנט סטפס
: ארצות הברית ארצות הברית - מייק דוד ומייק ויטמארש
: קנדה קנדה - ג'ון צ'יילד ומרק היס
אירועים בולטים > סיף > נשים

לורה פיסל (צרפת צרפת), זכתה בשתי מדליות זהב בתחרות הדקר האישי ובתחרות הדקר הקבוצתי
לאורה בדאה (רומניה רומניה), זכתה בשתי מדליות, מדליית זהב בתחרות רומח אישי ומדליית כסף בתחרות רומח קבוצתי.
ולנטינה וצאלי (איטליה איטליה), זכתה בשתי מדליות, מדליית זהב בתחרות רומח קבוצתי ומדליית כסף בתחרות רומח אישי.
ג'ובנה טריליני (איטליה איטליה), זכתה בשתי מדליות זהב, מדליית זהב בתחרות רומח קבוצתי ומדליית ארד בתחרות רומח אישי.
אירועים בולטים > סיף > גברים

סטניסלב פוזניאקוב (רוסיה רוסיה), זכה בשתי מדליות זהב בתחרות חרב אישי ובתחרות חרב קבוצתי.
אלכסנדר בקאטוב (רוסיה רוסיה), זכה בשתי מדליות, מדליית זהב בתחרות דקר אישי ומדליית כסף בתחרות דקר קבוצתי.
אירועים בולטים > שחייה

שישה שחיינים זכו ב-4 מדליות כל אחד.
אירועים בולטים > שחייה > נשים

אמי ואן דיקן (ארצות הברית ארצות הברית), זכתה ב-4 מדליות זהב, במשחה ל-50 מטר חופשי, במשחה ל-100 מטר פרפר ובשני משחי שליחות.
מישל סמית' (אירלנד אירלנד), זכתה ב-4 מדליות, מהן 3 מדליות זהב במשחים ל-200 ול-400 מטר מעורב אישי ובמשחה ל-400 מטר חופשי ומדליית ארד אחת במשחה ל-200 מטר פרפר.
ג'ני תומפסון (ארצות הברית ארצות הברית), זכתה ב-3 מדליות זהב כולם במשחי השליחות.
אנג'ל מרטינו (ארצות הברית ארצות הברית), זכתה ב-4 מדליות, 2 מדליות זהב במשחי השליחות ו-2 מדליות ארד במשחה ל-100 מטר חופשי ובמשחה ל-100 מטר פרפר.
פני היינס (דרום אפריקה דרום אפריקה), זכתה בשתי מדליות זהב במשחים ל-100 ול-200 מטר חזה וקבעה את השיא האולימפי היחידי לנשים במשחה ל-200 מטר לחזה.
לי ג'ינגהי (הרפובליקה העממית של סין הרפובליקה העממית של סין), זכתה ב-3 מדליות, מדליית זהב אחת במשחה היוקרתי ביותר ל-100 מטר חופשי ושתי מדליות כסף במשחה ל-50 מטר חופשי ובמשחה שליחות 4x100 מטר חופשי.
קריסטינה אגרסגי (הונגריה הונגריה), זכתה בפעם השלישית ברציפות במשחה ל-200 מטר גב. השחיינית השנייה בהיסטוריה של השחייה האולימפית מתוך שתיים (דון פרייזר) שזכתה באותו משחה בשלוש אולימפיאדות רצופות.
אירועים בולטים > שחייה > גברים

אלכסנדר פופוב (רוסיה רוסיה), זכה ב-4 מדליות, 2 מדליות זהב במשחים ל-50 ול-100 מטר חופשי וב-2 מדליות כסף במשחי שליחים.
גארי הול ג'וניור (ארצות הברית ארצות הברית), זכה ב-4 מדליות, 2 מדליות זהב במשחי שליחים וב-2 מדליות כסף במשחים ל-50 ול-100 מטר חופשי.
דניס פנקרטוב (רוסיה רוסיה), זכה ב-3 מדליות, 2 מדליות זהב במשחים ל-100 ול-200 מטר פרפר ומדליית כסף אחת במשחה שליחים 4x100 מטר מעורב.
דניון לואדר (ניו זילנד ניו זילנד), זכה ב-2 מדליות זהב במשחים ל-200 ול-400 מטר חופשי.
ג'וש דייוויס (ארצות הברית ארצות הברית), זכה ב-3 מדליות זהב כולן במשחי השליחים.
ג'ף ראוס (ארצות הברית ארצות הברית), זכה בשתי מדליות זהב במשחה ל-100 מטר גב ובמשחה שליחים 4x100 מטר מעורב.
ג'ון אולסן (ארצות הברית ארצות הברית), זכה בשתי מדליות זהב כולן במשחי השליחים.
המשלחת הישראלית

לאולימפיאדה זו, שלחה ישראל משלחת בת 25 ספורטאים, ובהם גל פרידמן, לימים זוכה מדליית הזהב האולימפית הראשון בישראל. במשחקים האולימפיים באטלנטה הצליח גל פרידמן לזכות במדליית ארד בתחרות גלשני מיסטרל, ולהיות הישראלי השלישי שזוכה במדליה אולימפית כלשהי.
בנוסף לו, העפיל דני קרסנוב לגמר בקפיצה במוט, וסיים במקום ה-11, תוך שהוא זוכה להיות הישראלי הראשון שמצליח להגיע לשני שלבי גמר ברציפות.
הצלחה נוספת הייתה של נבחרת השחייה הישראלית ב-4X100 מעורב, שהצליחה לראשונה להגיע לגמר בענף השחייה. השחיינים איתן אורבך, ודים אלכסייב, דן קוטלר ויואב ברוק סיימו את מקצה המוקדמות בתוצאת שיא ישראלי של 3:42.24 דקות, שהקנה להם את העלייה לגמר, בו סיימו במקום השמיני.
זוכי המדליות בברצלונה, אורן סמדג'ה ויעל ארד, השתתפו במשחקים האולימפיים באטלנטה, אך לא הצליחו לשחזר את הישגיהם. יעל ארד הפסידה בקרב על המדליה ודורגה במקום החמישי. באותו מקום דורג גם גוצ'ה ציציאשווילי בענף ההיאבקות בסגנון יווני-רומי.
ראו גם

המשחקים הפאראלימפיים אטלנטה (1996)
יהודים באולימפיאדת אטלנטה
A Tout le Monde

"A Tout le Monde" הוא שיר של להקת ההבי מטאל האמריקאית מגאדת', שהופיע באלבום האולפן שלהם Youthanasia משנת 1994. השיר יצא לאור כסינגל בפברואר 1995 דרך חברת התקליטים קפיטול רקורדס. מאוחר יותר השיר הופץ מחדש תחת השם "À Tout le Monde (Set Me Free)", בהשתתפות כריסטינה סקביה מלהקת לקונה קויל, באלבום האולפן של מגאדת' משנת 2007, United Abominations. הפזמון של השיר, "à tout le monde, à tous mes amis, je vous aime, je dois partir" (בצרפתית: "לכולם, לכל החברים שלי, אני אוהב אתכם, אני חייב ללכת"), עורר מחלוקת לאחר האשמות כי הוא תומך בהתאבדות.
מילים ולחן

הקליפ לשיר "A Tout le Monde" נאסר להקרנה על ידי MTV, שטענו כי הוא תומך בהתאבדות. עם זאת, בריאיון שנערך בסביבות 1994, סולן להקת מגאדת', דייב מאסטיין, הצהיר:
זה לא שיר התאבדות. מה זה, זה, אתה, זה כשלאנשים יש אדם אהוב שמת והם מסתיימים בנימה רעה, אתה יודע, הם רוצים שהם יוכלו להגיד להם משהו. אז זו הזדמנות לנפטר להגיד משהו לפני שהוא הולך. וזה היה הרושם שלי ממה שהייתי רוצה לומר לאנשים, אם הייתי אומר, 3 שניות לעשות זאת בחיים לפני מותי הייתי אומר לכל העולם, לכל החברים שלי, אני אוהב את כולכם, ועכשיו אני חייב ללכת. אלה המילים האחרונות שאי פעם אדבר, והן ישחררו אותי. אני לא צריך להגיד שאני מצטער, אני לא צריך להגיד שאני הולך להתגעגע אליך, או שאני אחכה לך. אתם יודעים, אני רק אגיד שאהבתי את כולכם, טובים, רעים, אדישים, אהבתי את כולכם.
משתתפים

גרסת Youthanasia:
דייב מאסטיין - שירה, גיטרת קצב
מרטי פרידמן - גיטרה מובילה
דייוויד אלפסון - גיטרה בס
ניק מנזה - תופים, כלי הקשה
גרסת United Abominations:
דייב מאסטיין - שירה, גיטרת קצב
גלן דרובר - גיטרה מובילה
ג'יימס לומנזו - גיטרה בס
שון דרובר - תופים, כלי הקשה
כריסטינה סקביה - שירה אורחת
הערות שוליים

↑  Dustin Lothspeich • •, Megadeth's Dave Mustaine Serves Up New Beer, NBC 7 San Diego, ‏2016-12-21 (באנגלית אמריקאית)
↑  Arsenal of Megadeth DVD. Capitol Records. 2006.
| מגאדת' |
| --- | --- | --- |
דייב מאסטיין • דירק פרבורן • ג'יימס לומנזו • טימו מנטוסארי
חברי עבר: גלן דרובר • אל פיטרלי • מרטי פרידמן • ג'ף יאנג • מייק אלברט • כריס פולנד • קארי קינג • גרג הנדווידט • כריס ברודריק (גיטריסטים)   ג'יימס מקדונו • דייוויד אלפסון (בסיסטים) • ג'ימי דגראסו • ניק מנזה • צ'אק בהלר • גר סמואלסון • לי רוש • דיז'ון קרות'רס • שון דרובר (מתופפים)
| אלבומי אולפן | Killing Is My Business... And Business Is Good! • Peace Sells... But Who's Buying? • So Far, So Good... So What! • Rust in Peace • Countdown to Extinction • Youthanasia • Cryptic Writings • Risk • The World Needs a Hero • The System Has Failed • United Abominations • Endgame • TH1RT3EN • Super Collider • Dystopia |  |
| אלבומי EP | Hidden Treasures • Cryptic Sounds |  |
| אלבומי הופעה | Live Trax • Live Trax II • Rude Awakening • Unplugged In Boston • That One Night: Live in Buenos Aires |  |
| אוספים | Capitol Punishment: The Megadeth Years • Still Alive... and Well? • Back to the Start • Warchest • Anthology: Set the World Afire |  |
| קלטות וידאו ומארזי DVD | Rusted Pieces • Exposure of a Dream • Evolver: The Making of Youthanasia • Rude Awakening • Video Hits • Arsenal of Megadeth • That One Night: Live in Buenos Aires • Blood in the Water: Live in San Diego • Rust in Peace Live • The Big 4 Live from Sofia, Bulgaria (יחד עם מטאליקה, סלייר ואנתרקס) |  |
| --- | --- |
בקרת זהויות :  MusicBrainz release group: 810afe1f-a27e-4337-bf3a-3840991ff499  MusicBrainz work: 492610d6-80d7-3b30-9b4d-320cd64efdda
בויד הולברוק

| --- | --- |

 לידה:  1 בספטמבר 1981 (בן 43) Prestonsburg, ארצות הברית 
 מדינה:  ארצות הברית 
 תקופת הפעילות:  מ-2001 
 פרופיל ב-IMDb
 
רוברט בויד הולברוק (באנגלית: Robert Boyd Holbrook; נולד ב-1 בספטמבר 1981) הוא שחקן ודוגמן אמריקאי. הוא הופיע בין היתר בסרטים "מילק", "נעלמת", וגילם את סוכן המנהל לאכיפת סמים, סטיב מרפי בסדרת הטלוויזיה של נטפליקס, "נרקוס".
ביוגרפיה

הולברוק נולד בפרסטונסבורג, קנטקי, בנם של אלן ודון הולברוק.
קריירה

הולברוק התגלה בזמן שעבד במשרה חלקית כנגר בתיאטרון ג'ני וויילי בקנטקי. הוא הוחתם בסוכנות הדוגמנות עלית בשנת 2001. הוא עבד בסוכנויות דוגמנים אחרות כמו וילהלמינה. הולברוק דגמן עבור המעצבים גוצ'י, ז'אן-פול גוטייה, ורסצ'ה, הוגו בוס, ביל בלאס, קלווין קליין, מוסקינו ומארק ג'ייקובס.
הולברוק והדוגמנית אומהירה מוטה היו נושאי הצילום של הצלמת אלן פון אוניברט בתערוכה שהוצגה בפריז, "אומהירה ובויד".
הוא שחרר סדרת שירים קצרה דרך האתר "Model-Max.com", בליווי איורים של ג'יימי שטראכן.
הולברוק למד משחק בתוכנית המשחק של מייזנר לשנתיים בסטודיו ויליאם אספר. הוא לקח קורסים במשחק מול מצלמה, ועבד עם המורה למשחק טרי קניקרבוקר.
הולברוק הוא גם צלם שעשה עבודה עבור דייוויד ארמסטרונג. הוא גם פסל והציג את עבודותיו בתערוכת האמנות הראשונה שלו, "איש קריות", בגלריה רייר בצ'לסי, ניו יורק בין התאריכים 19 באפריל עד 17 במאי 2008.
הולברוק גילם את דמותו של הסוכן סטיב מרפי, בסדרת הטלוויזיה נרקוס.
בשנת 2015 שיחק בסרט הקולנוע מרדף לילי בו כיכבו ליאם ניסן ואד האריס.
בשנת 2017 גילם הולברוק את "דונלד פירס", האנטגוניסט בלוגאן - וולברין, סרט ההמשך ל"וולברין".
בשנת 2019, הולברוק גילם את "תומאס לוקהרט" בסרט המותחן של נטפליקס, "בצל הירח".
בשנת 2022 שיחק בסדרת הטלוויזיה "סנדמן" שיצר אלן היינברג עבור נטפליקס ומבוססת על הקומיקס באותו השם מאת הסופר ניל גיימן.
חיים אישיים

הולברוק יצא בעבר עם השחקנית אליזבת אולסן. הם התארסו במרץ 2014, אך בינואר 2015 השניים נפרדו ובוטלו אירוסיהם.
לאחר מכן, נישא לטטיאנה פאג'קוביץ הדנית. לזוג יש בן בשם דיי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | מילק | דנטון סמית' |  |
| 2011 | Higher Ground | איתן מילר המתבגר |  |
| 2011 | האיחוד | דאגלס קלירי |  |
| 2012 | קסם החיים | לוק פורד |  |
| 2013 | גוף מארח | קייל או'שיאה |  |
| 2013 | אחים בדם | בחור מקועקע |  |
| 2014 | התאומים | בילי |  |
| 2014 | תאונות קטנות | עמוס ג'נקינס |  |
| 2014 | בחורות טובות | דייוויד אייברי |  |
| 2014 | הדרך לגיהנום | פיטר קריסטו |  |
| 2014 | נעלמת | ג'ף |  |
| 2015 | מרדף לילי | דני מגווייר |  |
| 2016 | The Free World | מרטין "מוחמד" לאנדי |  |
| 2016 | לג'יין יש אקדח | ויק אוון |  |
| 2016 | מורגן | דלג על ורונסקי |  |
| 2016 | מתאגרף מקרטון | פינקי |  |
| 2017 | לוגאן - וולברין | דונלד פירס |  |
| 2018 | הגנגסטר המקורי | פינקינס |  |
| 2018 | הטורף | קווין מק'קנה |  |
| 2019 | בצל הירח | תומאס לוקהארט |  |
| 2019 | Two/One | קאדן |  |
| 2020 | גיבורים זה אנחנו | איש הניסים |  |
| 2021 | Eight for Silver | ג'ון מק'ברייד |  |
| 2021 | בקט | טיינן |  |
| 2022 | תוכנית נקמה (אנ') | טיי שו |  |
| 2023 | אינדיאנה ג'ונס וחוגת הגורל | קלאבר |  |
| 2024 | רוכבי האופנוענים | קאל |  |
| 2024 | אנונימי לגמרי | ג'וני קאש |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | הבלתי רגילים | פאנק | פרק: "42" |
| 2009 | החיים היפים | גבריאל | פרק: "Pilot" |
| 2010 | Tough Trade | ג'קסון טאקר | סרט טלוויזיה |
| 2011 | מזל סרטן | מיקייל | 6 פרקים |
| 2012 | הטפילד ומק'קוי | ויליאם "קאפ" הטפילד | מיני-סדרה |
| 2013 | חיי עם ליברצ'ה | קארי ג'יימס | סרט טלוויזיה של HBO |
| 2015–2016 | נרקוס | סוכן ה-DEA, סטיב מרפי | תפקיד ראשי (עונות 1–2); 20 פרקים |
| 2020 | הנמלט | מייק פרו | תפקיד ראשי; 14 פרקים |
| 2021 | The Premise | אהרון | פרק: "Moment of Silence" |
| 2022 - הווה | סנדמן | הקורינתי | תפקיד ראשי; 11 פרקים |
| 2023 | Justified: City Primeval | קלמנט מאנסוול | תפקיד ראשי; 8 פרקים |
פילמוגרפיה > פרסים ומועמדויות

| שנה | פרס | קטגוריה | כותרת הסרט | תוצאה |
| --- | --- | --- | --- | --- |
| 2012 | פסטיבל הסרטים הבינלאומי של המפטונס | מבצע פורץ דרך | גוף מארח | זכייה |
| 2014 | פרסי פסטיבל הסרטים הבינלאומי במילאנו | השחקן הטוב ביותר | תאונות קטנות | מועמדות |
הערות שוליים

↑  Deaton, Jarrid (18 בפברואר 2009). "Stage Presence". The Floyd County Times. Kentucky. אורכב מ-המקור ב-14 במרץ 2014. נבדק ב-13 במרץ 2014. ...Holbrook, 28... {{cite web}}:  (עזרה)
↑  "Boyd Holbrook". An Evening of Scenes. n.d. אורכב מ-המקור ב-6 ביולי 2009. {{cite web}}:  (עזרה)
↑  McFadden, William. "Omahyra & Boyd". Ellen Von Unwerth (retrospective site). אורכב מ-המקור ב-21 בפברואר 2006. {{cite web}}:  (עזרה)
↑  "Kamel Mennour Presents Ellen Von Unwerth: Hot things". Parisiana.com. אורכב מ-המקור ב-14 באוגוסט 2005. {{cite web}}:  (עזרה)
↑  Medina, Jed (במרץ 2004). "The Poetry of Boyd Holbrook". Model-Max.com. אורכב מ-המקור ב-5 במאי 2004. {{cite web}}:  (עזרה)
↑  Boyd Holbrook Resume. Archived from the original on February 18, 2012.
↑  "Testimonials [Boyd Holbrook]". Terry Knickerbocker Studio. אורכב מ-המקור ב-3 באוגוסט 2016. נבדק ב-13 באפריל 2016. {{cite web}}:  (עזרה)
↑  "Boyd Holbrook > Rare Plus - Iscariot". Artslant.com. 19 באפריל 2008. אורכב מ-המקור ב-15 בפברואר 2012. נבדק ב-12 בפברואר 2017. {{cite web}}:  (עזרה)
↑  "Boyd Holbrook on Film". Interview. 2014. אורכב מ-המקור ב-28 בינואר 2016. נבדק ב-28 בינואר 2016. {{cite news}}:  (עזרה)
| --- | --- |
בקרת זהויות :  PLWABN: 9813661990505606  BIBSYS: 1507616672785  BNE: XX5820881  BnF: cb17710981v (data)  GND: 1117479935  ISNI: 0000 0004 4617 6781  LCCN: no2015011409  MusicBrainz: 900d6825-55f9-4685-a47a-6422dc634975  NKC: xx0327541  NLK: KAC2020L9255  NTA: 406627452  SUDOC: 204395518  VIAF: 314816060   WorldCat (עם VIAF): 314816060
סנסקריט

| --- | --- |

 מדינות:  אסיה
 אזורים:  הודו ואזורים מסוימים בדרום ודרום-מזרח אסיה
 דוברים:  כ-50,000 בצורה שוטפת, מאות מיליונים בצורה חלקית
 שפת אם:  (במפקד 1991 בהודו) 6,106
 כתב:  דוונאגרי
 משפחה:   הודו-אירופיות הודו-איראנית הודו-ארית סנסקריט
 לאום:  הודו
 קוד שפה:  sa 
 קוד ISO 639-1:  sa 
 קוד ISO 639-2:  san 
 קוד ISO 639-3:  san 
 ראו גם:  שפה • כתב • רשימת שפות
 
סנסקריט (בסנסקריט: संस्कृतम्; מילולית: "השפה המלוטשת" או "השפה שחוברה נכון") היא שפה הודו-ארית. היא אחת מתוך 23 השפות הרשמיות בהודו ושפה רשמית באוטראקהאנד. השפעות השפה ניכרות בכל השפות הצפוניות שהתפתחו ממנה ואף באוצר המילים של השפות ההודיות הדרומיות. בתקופות שונות ובאזורים שונים של הודו, הסנסקריט נכתבה בסוגי כתב שונים. כיום מקובל להדפיס ספרי סנסקריט בכתב הדוונאגרי. הסנסקריט נחשבת שפה מתה, מאחר שאין לה דוברים ילידיים.
הסנסקריט היא השפה הליטורגית בה נכתבו הוודות וכתבי קודש נוספים, שפת השירה והספרות הקדומה, שפת הדת והפילוסופיה ושפת המדע. מלומדים מחלקים שונים של תת-היבשת ההודית דיברו והתווכחו זה עם זה בסנסקריט, שהייתה השפה המשותפת להם ושימשה אז כלינגואה פרנקה. החיבורים העתיקים ביותר בסנסקריט הם מהקנון המוקדם של התרבות הוודית – הוודות, והם חוברו בנוסח עתיק של הסנסקריט השונה מן הקלאסי, ויש הקוראים לשפה זו "השפה הוודית". בצורתה הקלאסית התקבעה השפה במאה ה-4 לפני הספירה, אז חיבר המדקדק הגדול פניני מאמר שקיבע את כללי הדקדוק שלה. עם זאת, ניתן למצוא גרסאות מקומיות שונות של הסנסקריט והיא השתנתה במהלך הדורות. בנוסף חוברו בה רוב החיבורים האקדמיים בתת-היבשת ההודית וחיבורים טכניים שונים, כגון מדריכים לטיפול בסוסים או מדריכי בישול. קיימים יותר טקסטים בסנסקריט מאשר בלטינית וביוונית גם יחד, מכיוון שחלק ניכר מהם הועבר, בצורה מסורתית, בעל פה.
מאות מיליוני בני אדם משננים מנטרות בסנסקריט מדי יום ורבים לומדים את החיבורים העתיקים הפילוסופיים המדעיים והספרותיים שלה, שרים אותם ומשננים אותם. יש קבוצות בעלות אג'נדה לאומית שמנסות להחיות את שפת הסנסקריט ולהפוך אותה לשפת יומיום מודרנית שמייצגת את הלאום ההינדואי, בדומה למודל העברי של אליעזר בן-יהודה.
הגיית השפה וכתיבתה

|  | סדקי | סדקי | וילוני | וילוני | חכי | חכי | כפוף | כפוף | שיני | שיני | דו־שפתי | דו־שפתי |
| --- | --- | --- | --- | --- | --- | --- | --- | --- | --- | --- | --- | --- |
| אפי |  |  | ŋ |  | ɲ |  | ɳ |  | n̪ |  | m |  |
| סותם |  |  | gʱ | kʰ | ɟʱ | cʰ | ɖʱ | ʈʰ | d̪ʱ | t̪ʰ | bʱ | pʰ |
| חוכך | ɦ | h |  |  |  | ɕ |  | ʂ |  | s̪ |  |  |
| מקורב (צדי) |  |  | w |  | j |  |  |  |  |  |  |  |
| מקורב (צדי) |  |  |  |  |  |  |  |  | l̪ |  |  |  |
| מקיש |  |  |  |  |  |  | ɽ |  |  |  |  |  |
* תוספת פונמה בהתאמה לסטנדרט
טקסטים מרכזיים שחוברו בסנסקריט

ודות
אופנישדות
מהאבהארטה
ראמאיאנה
בהגווד גיטא
בהאגווטה פוראנה
יוגה סוטרה
קאמה סוטרה
מונחים מוכרים מסנסקריט

אהימסה
אום (מנטרה)
אטמן
איור ודה
בהקטי
ברהמן
גנג'ה
דהרמה
ודאנגה
טנטרה
יוגה
מנטרה
נירוואנה
סמאדהי
קארמה
מנדלה
תרגומים מסנסקריט לעברית

אביתר שולמן, שירת השורש של דרך האמצע (נאגארג'ונה), הוצאת כרמל, 2010
איתמר תאודור, הבהגווד גיטא, הוצאת כרמל, 2002
אופירה גמליאל, שיוה ביער האורנים: סיפורים מהמיתולוגיה ההודית, הוצאת כתר, 1999
אופירה גמליאל, יוגים, מלכים ונשים שמיימיות, הוצאת כתר, 2001
עמרם פטר, המיתולוגיה ההודית, ספרי תל אביב, 2001
עמרם פטר, מזמורים מן הריג-ודה, הוצאת כרמל, 2006
ראו גם

הודו
שפות הודו-אירופיות
שפות הודו-איראניות
לקריאה נוספת

דוד שולמן ופרייה הרט, סנסקריט: מבוא לשפת האלים. ירושלים: הוצאת הספרים ע"ש י"ל מאגנס, האוניברסיטה העברית, תשנ"ח, 1997
דוד שולמן, פרקים בשירה ההודית. תל אביב: משרד הביטחון – ההוצאה לאור, אוניברסיטה משודרת, תשמ"ו, 1986
יוחנן גרינשפון, הינדואיזם: מבוא קצר. תל אביב: מפה הוצאה לאור ואוניברסיטת תל אביב ההוצאה לאור, 2005
הערות שוליים

↑  AFP, בן יהודה של הודו מחייה שפה בת 4,000 שנה, באתר ynet, 22 בדצמבר 2015
| שפות רשמיות בהודו |
| --- | --- | --- |
| ברמת האיחוד | הינדי • אנגלית |  |
| ברמת המדינות | אורדו • אורייה • אסאמית • בודו • בנגלית • גוג'ראטית • דוגרית • הינדית • טלוגו • טמילית • מאיטהילית • מלאיאלאם • מניפורית • מראטהית • נפאלית • סינדית • סאנטלית • סנסקריט • פנג'אבי • קונקאני • קאנדה • קשמירית |  |
| שפות קלאסיות | טלוגו • טמילית • סנסקריט • קאנדה |  |
| ראו גם | שפות הודו-איראניות • שפות הודו-אירופיות • שפות דראווידיות • הודו: שפות |  |
| שפות הודו-אירופיות |
| --- | --- | --- |
| שפות רומאניות | צרפתית • מונגאסקית • ארפיטנית • ולונית • אוקסיטנית • גסקונית • אראנית • קטלאנית • ספרדית • לאדינו • חכיתיה • גליסית-פורטוגזית • פורטוגזית • גליסית • אסטור-לאונית • אסטורית • לאונית • מירנדזית • איטלקית • קורסיקאית • ליגורית • נפוליטנית • סיציליאנית • סרדינית • איסטרית • פריאולית • לדינית • רומאנש • דלמטית • רומנית • מולדובנית • ארומנית • איסטרו-רומנית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות גרמאניות | אלמאנית • אלזסית • גרמנית שווייצרית • גרמנית • לוקסמבורגית • בווארית • ריפוארית • סקסונית עילית • יידיש • הולנדית • אפריקאנס • לימבורגית • סקסונית • זיילנדית • פריזית • סקוטית • אנגלית • דנית • שוודית • נורווגית ספרותית • איסלנדית • פארואזית • נורווגית חדשה | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות סלאביות | אוקראינית • בלארוסית • רוסית • רוסינית • סלובקית • צ'כית • פולנית • פומרנית • קשובית • סורבית עילית • סורבית תחתית • בולגרית • מקדונית • סרבית • קרואטית • סלובנית • בוסנית • שלזית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות קלטיות | ברטונית • ולשית • קורנית • גאלית סקוטית • אירית • שלטה | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות הודו-איראניות | סנסקריט • אסאמית • בנגלית • גוג'ראטית • הינדי • מאיטהילית • מראטהית • נפאלית • אורייה • פאלי • פנג'אבי • רומאני • סינדית • סינהלית • אורדו • דיבהי • דאמלי • דומאקי • גאוואר-באטי • קאלאשה • קשמירית • חוואר • קוהיסטנית • ניגאלאמית • פאשאי • פאלורה • שינה (שפה) • שומשתי • אשקום • קמוירי • קאטי (באשגלי) • פרסואנית (ווסי-וורי) • טרגמי • וואיגלית (קאלאשה-אלה) • פרסית • פאהלוי ("פרסית תיכונה") • פשטו • דארי של אפגניסטן • טג'יקית • אוסטית • כורדית • באלוצ'י • טאליש • טאטית • ג'והורי • ג'יהדי • דארי של זורואסטריאן • יאגנובי | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות בלטיות | לטבית • ליטאית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| אחר | יוונית • אלבנית • ארמנית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| --- | --- |
בקרת זהויות :  NLI: 987007555960205171  BnF: cb126475518 (data)  GND: 4051642-8  LCCN: sh85117331  NDL: 00560852  NKC: ph125420 
קטע מהריג ודה בסנסקריט – בכתיב דוונאגרי, מתוך ספר מהמאה ה-19
ג'ון מקאלה

ג'ון גריפית מקאלה (באנגלית: John Griffith McCullough;‏ 16 בספטמבר 1835 –  29 במאי 1915) היה איש עסקים, עורך דין ופוליטיקאי אמריקאי, שכיהן כחבר האספה המדינתית של קליפורניה בשנים 1861–1863, לאחר מכן ועד 1867 כתובע הכללי התשיעי של קליפורניה, כחבר וכנשיא הנשיא הזמני של הסנאט של ורמונט בשנים 1898–1900, וכמושל ורמונט ה-19 בשנים 1902–1904.
ראשית חייו

ג'ון מקאלה נולד בניוארק שבדלאוור, כבנם של אלברט ורבקה (לבית גריפית) מקאלה. אביו היה סקוטי-אירי במוצאו, ואמו ולשית. אחד מאבות משפחת אימו לחם בצבאו של אוליבר קרומוול. אביו של מקאלה נפטר כאשר הוא היה בן שלוש, ואימו נפטרה ארבע שנים לאחר מכן. קרובי וידידי המשפחה לקחו אותו תחת חסותם והעניקו לו חינוך בבית ספר פרטי.
מקאלה למד בדלאוור קולג', וסיים כמצטיין בכיתתו עם תואר בוגר אוניברסיטה לאחר שתי שנות לימוד בלבד. לאחר מכן הוא עבד כפקיד במשרד עורכי הדין של סנט ג'ורג' טאקר קמפבל בפילדלפיה, ובמקביל למד בבית הספר למשפטים של אוניברסיטת פנסילבניה, שם הוא סיים את לימודיו ב-1858 והתקבל ללשכת עורכי הדין של בית המשפט העליון של פנסילבניה. לאחר שלקה בהתקף לב, הוא קיבל עצה להתגורר באזור עם אקלים חם יותר. הוא הפליג לקליפורניה, שם הוא החל לעסוק בעריכת דין בעיר מריפוזה. הוא התקבל ללשכת עורכי הדין של בית המשפט העליון של קליפורניה.
שנותיו בקליפורניה

מקאלה תמך בגנרל אדווין ווס סמנר (אנ') כאשר כגנרל של האיחוד הוא השתלט ב-1861 על מבצר אלקטרז, ומנע מהקולונל אלברט סידני ג'ונסטון לעשות במבצר שימוש כצעד תמיכה לצירופה של קליפורניה למלחמת האזרחים האמריקאית לצד הקונפדרציה.
פעילותו כנואם לטובתו של סמנר הובילה לבחירתו כחבר האספה המדינתית של קליפורניה באותה שנה. ב-1862 הוא נבחר לתקופת כהונה נוספות באספה, וב-1863 הוא נבחר כתובע הכללי של קליפורניה, אך בבחירות לתקופת כהונה נוספת בתפקיד ב-1867 הוא נוצח. הוא עבר לסן פרנסיסקו, שם הוא פתח משרד עורכי דין מצליח.
המעבר לוורמונט

ב-1873 עבר מקאלה לוורמונט, שם הוא הקדיש את עצמו לעסקים. עוד ב-1871 הוא נשא לאישה את אליזה הול פארק, בתו של נשיא חברת הרכבות של תעלת פנמה טרנור ו. םארק. לזוג נולדו שלוש בנות ובן.
מקאלה מונה על ידי חמו לתפקיד המנהל הכללי של חברת הרכבות של תעלת פנמה, ולאחר מותו של פארק ב-1882, הוא היה לנשיא החברה במקומו. ב-1884 וב-1893 הוא סייע לארגן את חברת הרכבות אירי (Erie Railroad), והיה ליושב ראש מועצת המנהלים של החברה. בשנים 1883–1900 הוא היה נשיא חברת הרכבות בנינגטון וראטלנד, ובשנים 1890 - 1900 נשיא חברת הרכבות שיקגו ואירי.
כמי שהיה במשך כל ימי חיו איש המפלגה הרפובליקנית, היה מקאלה פעיל מאוד בפוליטיקה. בשנים 1880, 1888 ו-1900 הוא היה נציג לוועידה הארצית של הרפובליקנים, ובאחרונה מבניהן הוא נבחר כיושב ראש המשלחת של ורמונט. בשנים 1898 - 1900 כיהן מקאלה כחבר וכנשיא הזמני של הסנאט של ורמונט.
בשנים 1902–1904 כיהן מקאלה כמושל ורמונט. בתקופת כהונתו כמושל, ביטלה ורמונט בתחומיה את חוק היובש, שהוחלף בחוקים מקומיים על פי בחירה.
שנותיו האחרונות

לאחר תום כהונתו כמושל, שב מקאלה לפעילותו העסקית. הוא היה נשיא או המנהל של הבנק הלאומי של צפון בנינגטון, בנק אוף ניו יורק, חברת פידליטי וקז'ואלטי, חברת הביטוח הלאומית של ורמונט, חברת הרכבות הדסון ומנהטן, חברת הרכבות המרכזית של ורמונט, חברת הרכבות אצ'ינסון, טופיקה וסנטה פה, ושל חברת הפלדה לאקוואנה.
ב-1900 קיבל מקאלה תואר דוקטור לשם כבוד במשפטים ממידלברי קולג', ב-1904 מאוניברסיטת ורמונט, וב-1905 מאוניברסיטת נורוויץ'.